Алматыда тағы үш көпқабатты үй карантинге жабылды
"Алматыда тағы үш көпқабатты үй карантинге жабылды" | "https://abai.kz/post/108019"
TITLE: Алматыда тағы үш көпқабатты үй карантинге жабылды
URL: https://abai.kz/post/108019
META: "Алматыда тағы үш көпқабатты үй карантинге жабылды" | "https://abai.kz/post/108019"
DATE: 20.03.2020
AUTHOR(s): Abai.kz
TOTAL WORDS: 168
TEXT: Алматыда оқшауланған “Сұңқар” тұрғын үй кешенінің жанындағы тағы үш көпқабатты баспана карантинге жабылды. Бұл туралы қала әкімінің орынбасары Ердан Бабақұмаров мәлімдеді. 18 наурыз кешкісін Алматыдағы “Сұңқар” тұрғын үй кешенінде вирус жұқтырған адам табылып, көпқабатты баспана карантинге жабылып, постар қойылған. Енді “Сұңқардың” маңындағы – Достық 42, Достық 42а, Қабанбай батыр 68 мекенжайындағы үйлер де карантинде. Тұрғындар өз үйінің аумағынан 14 күн бойы ешқайда шыға алмайды. Қазақстанда қазір 44 адамнан (Алматыда 19, Нұр-Сұлтанда 25 науқас) вирус табылған. Қазақстанда 15 сәуірге дейін төтенше жағдай. 19 наурыздан бастап Алматы мен Нұр-Сұлтан қалалары карантинге көшті. Сауда және ойын-сауық орталықтары, тамақтан басқа зат сататын дүкендер мен сауда орындарының жұмысы тоқтатылды. Карантин режимі кезінде қоғамдық тамақтандыру орындары мен мейрамханалар тұтынушыға ас-суды үйіне жеткізіп береді. 22 наурыздан бастап Алматы қаласында темір жол және әуе қатынасын толық тоқтату жоспарланған. Өткен жылдың соңында Қытайда алғаш рет тіркелгелі бері әлемде коронавирус 217 мыңнан астам адамға жұқты. Содан бері 8,8 мың адам қаза болып, 80 мыңнан астам науқас дерттен айықты. Дүниежүзілік денсаулық сақтау ұйымы Covid-19 коронавирусын "пандемия" деп жариялаған. Abai.kz
